अनिल कपूर की उम्र को लेकर इस सिंगर ने सरेआम किया कमेंट तो 'लखन' का यूं आया रिएक्शन...देखें Video  
1 फरवरी को रिलीज हो रही है अनिल कपूर की फिल्म
सोनम कपूर हैं लीड रोल में 
राजकुमार राव भी हैं फिल्म में
अनिल कपूर (Anil Kapoor) 62 साल के हो चुके हैं और वे जहां भी जाते हैं उनकी उम्र और फिटनेस के चर्चे होने लगते हैं. अनिल कपूर (Anil Kapoor) इन दिनों अपनी अगली फिल्म 'एक लड़की को देखा तो ऐसा लगा (Ek Ladki Ko Dekha Toh Aisa Laga)' को प्रमोट कर रहे हैं और इस फिल्म में अनिल कपूर के साथ उनकी बिटिया सोनम कपूर भी नजर आएंगी. 'एक लड़की को देखा तो ऐसा लगा' के ट्रेलर ने काफी सुर्खियों बटोरी थीं और इसमें सोनम कपूर (Sonam Kapoor) की लव लाइफ कुछ हटकर दिखाई गई है. लेकिन पापा अनिल कपूर (Anil Kapoor) के इस वीडियो ने सोशल मीडिया पर जरूर धमाल मचा रखा है.
A post shared by Viral Bhayani (@viralbhayani) on Jan 22, 2019 at 11:34am PST
अनिल कपूर (Anil Kapoor) अपनी फिल्म 'एक लड़की को देखा तो ऐसा लगा (Ek Ladki Ko Dekha Toh Aisa Laga)' को प्रमोट कर रहे हैं और इस वीडियो में सिंगर दर्शन रावल उनके सॉन्ग को गा रहे हैं और कहते हैं कि जिस तरह ये गाना आज भी एकदम ताजा है, उसी तरह अनिल कपूर भी पूरी तरह से जवान हैं. दर्शन कहते हैं कि अकसर फिल्मों में एक्टर जवान बनने के लिए मेकअप करते हैं, लेकिन अनिल कपूर ऐसे एक्टर हैं जिन्हें ऐसा कुछ नहीं करते हैं. इस पर बॉलीवुड के 'लखन' अनिल कपूर शर्माते हुए कहते हैं कि ऐसा कुछ नहीं है. वीडियो में अनिल कपूर और भी दिलचस्प बातें करते हैं. 

'एक लड़की को देखा तो ऐसा लगा (Ek Ladki Ko Dekha Toh Aisa Laga)' में अनिल कपूर (Anil Kapoor),सोनम कपूर (Sonam Kapoor),राजकुमार राव (Rajkumar Rao) और जूही चावला (Juhi Chwala) लीड रोल में हैं. फॉक्स स्टार स्टूडियोज की फिल्म 'एक लड़की को देखा तो ऐसा लगा' विधु विनोद चोपड़ा और राजकुमार हिरानी द्वारा निर्मित है. शैली चोपड़ा निर्देशित यह फिल्म 1 फरवरी को रिलीज होगी.